
Text rozhodnutia
Súd: Krajský súd Bratislava Spisová značka: 6S/2334/2012 Identifikačné číslo súdneho spisu: 1012211269 Dátum vydania rozhodnutia: 04. 02. 2013 Meno a priezvisko sudcu, VSÚ: JUDr. Petra Príbelská, PhD. ECLI: ECLI:SK:KSBA:2013:1012211269.1 Uznesenie Krajský súd v Bratislave v právnej veci žalobcu: JAZO, s.r.o., IČO 35820535, so sídlom Rebarborová 1, 821 07 Bratislava, právne zastúpený: JUDr. Adela Valocká, so sídlom Na vŕšku 2, P.O.BOX 255, 810 00 Bratislava proti žalovanému: Finančné riaditeľstvo Slovenskej republiky, so sídlom Vazovova 2, 815 11 Bratislava, o preskúmanie zákonnosti žalovaného č. 1100302/1/1251231/2012/1042 zo dňa 7.11.2012 v spojení s prvostupňovým rozhodnutím č. 9102401/5/2031219/2012/Sap zo dňa 10.8.2012 a o odklade vykonateľnosti, takto r o z h o d o l : Krajský súd v Bratislave o d k l a d á vykonateľnosť rozhodnutia žalovaného č. 1100302/1/1251231/2012/1042 zo dňa 7.11.2012 v spojení s prvostupňovým rozhodnutím č. 9102401/5/2031219/2012/Sap zo dňa 10.8.2012 , až do právoplatnosti rozhodnutia súdu o žalobe žalobcu. o d ô v o d n e n i e : Žalobou doručenou Krajskému súdu v Bratislave dňa 27.12.2012 sa žalobca domáhal preskúmania zákonnosti rozhodnutia žalovaného č. 1100302/1/1251231/2012/1042 zo dňa 7.11.2012, ktorým žalovaný prvostupňové rozhodnutie č. 9102401/5/2031219/2012/Sap zo dňa 10.8.2012 o vyrubení rozdielu dane z pridanej hodnoty za zdaňovacie obdobie október 2009 v sume XX.XXX,XX,-€, potvrdil. Žalobca sa zároveň domáhal aj odkladu vykonateľnosti rozhodnutia prvostupňového správneho orgánu. Žalobca vo svojej žiadosti o odklad vykonateľnosti uviedol, že spoločnosti bola vyrubená daň z pridanej hodnoty za mesiac október 2009 vo výške XX.XXX,XX,- €. V nadväznosti na vydané rozhodnutia za obdobie marec, apríl, jún, júl, august, september, október, november a december roku 2009, ktorých preskúmania zákonností sa žalobca taktiež domáha, celkový objem dovyrubenej dane z priadnej hodnoty predstavoval sumu XXX.XXX,XX,- €. Okamžitý výkon rozhodnutí v uvedenom objeme by znamenal pre spoločnosť žalobcu jej likvidáciu. Prevažná činnosť žalobcovej spoločnosti spočíva v predaji a nákupe prírodného kameňa a dlažby, ako aj vo výrobe pomníkov, náhrobných kameňov a urien. Spoločnosť má troch zamestnancov, vrátane konateľa. Okamžitým výkonom rozhodnutia preto hrozí ujma, smerujúca k samotnej likvidácii spoločnosti. Podľa § 250c veta druhá O.s.p., na žiadosť účastníka môže predseda senátu uznesením vykonateľnosť rozhodnutia odložiť, ak by okamžitým výkonom napadnutého rozhodnutia hrozila závažná ujma. Súd na základe obsahu spisu skonštatoval, že sú splnené podmienky pre postup podľa ustanovenia § 250c veta druhá O.s.p. , preto žiadosti žalobcu bolo vyhovené a uznesením bola odložená vykonateľnosť prvostupňového rozhodnutia až do právoplatnosti rozhodnutia súdu o podanej žalobe. Poučenie: Proti tomuto uzneseniu odvolanie nie je prípustné.

